CELEX: 62013TN0315
Language: da
Date: 2013-04-30 00:00:00
Title: Sag T-315/13: Sag anlagt den 30. april 2013 — Kompas MTS mod Parlamentet m.fl.

10.8.2013   
            
            
               DA
            
            
               Den Europæiske Unions Tidende
            
            
               C 233/12
            
         Sag anlagt den 30. april 2013 — Kompas MTS mod Parlamentet m.fl.
   (Sag T-315/13)
   2013/C 233/20
   Processprog: tysk
   
      Parter
   
   
      Sagsøger: Kompas mejni turistični servis d.d. (Kompas MTS d.d.) (Ljubljana, Slovenien) (ved advokat J. Tischler)
   
      Sagsøgt: Europa-Parlamentet, Europa-Kommissionen og Rådet for Den Europæiske Union
   
      Sagsøgerens påstande
   
   
               —
            
            
               Den Europæiske Union tilpligtes at betale et beløb på 846 000 EUR og renter på 8 % af dette beløb, eller det fastslås, at der består en ret til erstatning fra Den Europæiske Union.
            
         
               —
            
            
               De sagsøgte tilpligtes i henhold til procesreglementets artikel 87, stk. 2, at erstatte de nødvendige omkostninger.
            
         
      Søgsmålsgrunde og væsentligste argumenter
   
   Sagsøgeren har i det væsentlige nedlagt påstand om erstatning for vedtagelsen af artikel 5, stk. 6, litra e), i direktiv 2001/37/EF (1). Det er sagsøgerens opfattelse, at det alene er som følge af vedtagelsen af denne bestemmelse, at den østrigske lovgiver har begrænset indførslen af ikke-tysksprogede tobaksvarer. Sagsøgeren har gjort gældende, at denne kvantitative indførselsrestriktion kan henføres til vedtagelsen af direktiv 2001/37, hvorved sagsøgte har tilsidesat proportionalitetsprincippet, princippet om forbud mod forskelsbehandling, den grundlæggende ejendomsret og friheden til at oprette og drive egen virksomhed.
   
      (1)  Europa-Parlamentets og Rådets direktiv 2001/37/EF af 5.6.2001 om indbyrdes tilnærmelse af medlemsstaternes love og administrative bestemmelser om fremstilling, præsentation og salg af tobaksvarer (EFT L 194, s. 26).